
అభిమానులు ఎంతగానో ఎదురుచూసిన చిరు 150 సినిమా ‘ఖైదీ నంబర్ 150’ వచ్చేసింది.. బాస్ ఈజ్ బ్యాక్ అంటూ రీ ఎంట్రీతోనే మంచి హిట్ సంపాదించుకున్నాడు చిరు. ఇకపోతే తదుపరి చిత్రమేంటి ఎవరితో సినిమా చేస్తారు.. అసలు డైరక్టర్ ఎవరు.. సినిమా ఎలా ఉండబోతున్నదన్న విషయాలు అభిమానుల్లో మళ్లీ అలజడి చెలరేగింది. అభిమానుల అలజడి, ఊహగానాలకు చిరు కుమారుడు, హీరో రాంచరణ్ స్పందించి క్లారిటీ ఇచ్చేశాడు.నాన్నతోనే నెక్స్ట్ ప్రాజెక్ట్కు కమిటైన ఆ కుర్ర హీరో... తను ఆశించిన స్థాయి సక్సెస్ ఇవ్వని డైరెక్టర్కే అవకాశం ఇచ్చాడట. దీంతో అబ్బాయిది పెద్దమనసా లేక తొందరపాటుతనమా అన్న డైలమాలో పడ్డారు సినీజనం. 'ఖైదీ నంబర్ 150' సినిమాలో నిర్మాతగా సక్సెస్ అయిన రామ్ చరణ్... కొణిదెల ప్రొడక్షన్ కంపెనీ బ్యానర్ పై మరో చిత్రాన్ని నిర్మించేందుకు సిద్ధమవుతున్నాడు. తన తదుపరి చిత్రంలోనూ నాన్న మెగాస్టార్ నే హీరోగా ఫైనలైజ్ చేసిన చెర్రీ... దర్శకుడి విషయంలో మాత్రం అభిమానులకు పెద్ద ఝలక్ ఇచ్చాడు. చిరంజీవి 151వ చిత్రానికి సురేందర్ రెడ్డిని దర్శకుడిగా అనౌన్స్ చేసిన సంగతి తెలిసిందే... అయితే చరణ్ తన నిర్ణయాన్ని మరోసారి పునర్ పరిశీలించుకుంటే మంచిదని చెబుతున్నారు సినీ పెద్దలు. సురేందర్ ట్రాక్ రికార్డే ఇందుకు నిదర్శనం అని అభిప్రాయపడుతున్నారు.ఇటీవలే రామ్ చరణ్ తో 'ధ్రువ' సినిమాను తెరకెక్కించిన సురేందర్ రెడ్డి... అంచనాలను అందుకోలేక కాస్త డీలా పడ్డాడనే వాదన ఉంది. అయితే మెగాస్టార్ 151వ చిత్రం సురేందర్ రెడ్డికేబాధ్యతలు కట్టబెట్టడం వెనుక కారణం ఏంటో తెలియక మెగాఫ్యాన్స్ సైతం తలలు పట్టుకుంటున్నారు. ఏమైనా చెర్రీ మాత్రం సురేందర్ పై అపారమైన నమ్మకాన్ని వ్యక్తం చేస్తున్నాడు. మరి చెర్రీ నమ్మకాన్ని సురేందర్ రెడ్డి ఎంతవరకూ నిలుపుకుంటాడో చూడాలి.

abhimaanulu entagaano eduruchusina chiru 150 sinima ‘khaidi nambar 150’ vachesindi.. bas eez byak antuu ree entrithone manchi hit sampaadinchukunnaadu chiru. ikapothe tadupari chitramenti evaritho sinima chestaaru.. asalu diracter evaru.. sinima ela undabotunnadanna vishayaalu abhimaanullo malli alajadi chelaregindi. abhimaanula alajadi, oohagaanaalaku chiru kumarudu, heero rancharan spandinchi clarity ichesadu.naannathone next praajectku kamitaina aa kurra heero... tanu aasinchina sthaayi suxes ivvani directorke avakaasam ichadata. deentho abbaayidi peddamanasa leka tondarapaatutanamaa anna dailamaalo paddaaru sineejanam. 'khaidi nambar 150' cinemalo nirmaatagaa suxes ayina ram charan... konidela production company byanar pai maro chitraanni nirminchenduku siddhamavutunnadu. tana tadupari chitramloonuu naanna megastar nee heeroga finalise chesina cherri... darsakudi vishayamlo maatram abhimaanulaku pedda jhalak ichadu. chiranjeevi 151va chitraaniki surender reddini darsakudigaa anouns chesina sangati telisinde... ayithe charan tana nirnayaanni marosari punar pariseelinchukunte manchidani chebutunnaru cinee peddalu. surender track rikarde induku nidarsanam ani abhipraayapadutunnaaru.itivale ram charan thoo 'dhruva' sinimaanu terakekkinchina surender reddi... anchanaalanu andukoleka kaasta deela paddadane vaadana undi. ayithe megastar 151va chitram surender reddikebaadhyatalu kattabettadam venuka kaaranam ento teliyaka megaphans saitam talalu pattukuntunnaaru. emaina cherri maatram surender pai apaaramaina nammakaanni vyaktam chestunnadu. mari cherri nammakaanni surender reddi entavarakuu nilupukuntado chudali.